Diari Oficial de la Generalitat Valenciana


Sumari del DOGV 3316, del 26-08-1998 (1998/7026)

RESOLUCIÓ de 15 de juliol de 1998, de la Direcció Territorial d'Indústria i Energia de Castelló, per la qual se sotmet a informació pública el projecte d'instal·lacions corresponents al Reforçament en APA per al ramal a l'Alcora (Castelló). CBREDE 98/15.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3316

Data del DOGV
:   26-08-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/7026


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 15 de juliol de 1998, de la Direcció Territorial d'Indústria i Energia de Castelló, per la qual se sotmet a informació pública el projecte d'instal·lacions corresponents al Reforçament en APA per al ramal a l'Alcora (Castelló). CBREDE 98/15. [1998/7026]
  
Als efectes establits en el capítol II de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos i en el Reglament General del Servei Públic de Gasos Combustibles, en relació amb els articles 17 de la Llei d'Expropiació Forçosa i 56 del seu reglament, se sotmet a informació pública el projecte d'instal·lacions, les característiques del qual es detallen a continuació:
  
Peticionari: Enagás, SA, domiciliada a l'Avinguda d'Amèrica, 38, 28149 Madrid.
  
Objecte de la petició: autorització de les instal·lacions Reforçament en APA per al Ramal a l'Alcora, província de Castelló, que discorrerà per la província de Castelló, pels termes municipals de Castelló de la Plana, Borriol, Sant Joan de Moró i l'Alcora.
  
Característiques de les instal·lacions:
  
Canonada d'acer API 5L, grau B, de 11.204 m de 12" y 55 m de 8" distribuïts als següents termes municipals.
  
Terme municipal de Castelló: 407 m de 12" y 35 m de 8".
  
Terme municipal de Borriol: 5.742 m de 12".
  
Terme municipal de Sant Joan de Moró: 1.721 m de 12" y 5 m de 8".
  
Terme municipal de l'Alcora: 3.334 m de 12" y 15 m de 8".
  
Amb una pressió de disseny de 16 bar, y pressió mínima de 5 bar.
  
Pressupost: 269.771.720 pessetes.
  
El projecte inclou plànols parcel·laris i relació concreta i individualitzada dels béns i drets afectats.
  
Afeccions a finques particulars:
  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas en una franja de terreny de dos (2) metres d'amplària, un a cada costat de l'eix, al llarg del gasoducte, per on discorrerà soterrada la canonada o canonades que es requerisquen per a la conducció del gas, i que restarà subjecta a les següents limitacions:
  
1. Prohibició de fer treballs d'arada o similars a una profunditat superior a (50) cinquanta centímetres, així com de plantar arbres o arbustos a una distància inferior a dos (2) metres, comptats des de l'eix de la canonada.
  
2. Prohibició de realitzar qualsevol tipus d'obres o efectuar actes que puguen danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a ambdós costats d'ell. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'organisme competent de l'administració.
  
3. Lliure accés del personal i equip necessaris per a poder mantenir, reparar o renovar les instal·lacions amb pagament, en el seu cas, dels danys que s'ocasionen.
  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres en superfície o soterrànies que siguen necessàries per a l'execució o funcionament de les instal·lacions.
  
B) Ocupació temporal, com a necessitat derivada de l'execució de les obres de la zona que s'indica per a cadascuna de les finques en els plànols parcel·laris d'expropiació, i en la qual es farà desaparéixer tot obstacle i es realitzaran les obres necessàries per a l'estesa i instal·lació de la canalització i elements annexes, executant-se els treballs o operacions precises per a les finalitats esmentades.
  
Tres. Per al pas dels cables de connexió i dels elements dispersors de protecció catòdica:
  
A) Imposició de servitud permanent de pas en una franja de terreny d'un metre d'amplària, per on discorreran soterrats els cables de connexió i els elements dispersors, que restarà subjecta a la prohibició d'efectuar treballs d'arada o similars a una profunditat superior a cinquanta centímetres, així com de plantar arbres o arbustos i per a realitzar tot tipus d'obra.
  
B) Ocupació temporal, com a necessitat derivada de l'execució de les obres, de la zona que s'indica per a cada finca en els plànols parcel·laris d'expropiació i en la qual es farà desaparèixer tot obstacle, així com realitzar les obres necessàries per a l'estesa i muntatge de les instal·lacions i elements annexes, executant-se les obres o operacions precises per a les finalitats esmentades.
  
Cosa que es fa pública perquè siga coneguda per tothom, i especialment pels propietaris de terrenys i d'altres titulars afectats per l'esmentat projecte, la relació dels quals s'insereix al final d'aquest anunci. L'expedient es podrà examinar en aquest Servei Territorial d'Indústria i Energia en Castelló, situat al carrer de Cavallers, 8, 12294 de Castelló, així com els plànols parcel·laris en els ajuntaments respectius, i presentar en aquest Servei Territorial, en triple exemplar, les al·legacions que consideren oportunes en el termini de vint dies a partir de l'endemà de la inserció de aquest anunci.